Ngenani “kepemimpinan gagal”, crita wayang uga menehi tuladha. Ora mokal yen para Kurawa misuwur ala lan licik tumindake amarga bapake ora weruh. Ya, pancen Dretarastra iku wuta, mula ora bisa momong Kurawa sing cacahe satus kanthi becik. Satus anak sing kasil saka guwa garbane Gendari iku kepara malah mungsuhi Pandhawa sing dadi anake Pandu, kakange Dretarastra dhewe. Ya iku sing njalari dadi perang sing paling misuwur sajagad abuh, Bharatayuda.